Maḥsub yebɣa ad d-yini d talsa i iɣaben deg tmetti, anda d-yenna deg sb 32: ttun medden taywalt, ur heddren ara gar-asen, ttun belli d tameṭṭut i d azamul n tmetti, ma tkesbeḍ ul-is, tkesbeḍ lwiz ur nettseddid, teffeɣ talsa ul n medden, izdeɣ-iten ulac, ur tesɛiḍ d acu ak-d-fken deg wul n yal yiwen, limer yal amdan ad d-igerr iman-is deg wadeg n wayeḍ, limer yal yiwen yettḥussu s gma-s, limer yal wa yettxemmim ɣef yiḥulfan n wayeḍ uqbel ad t-ixdeɛ neɣ ad asikellex, limer yal argaz ad iḥulfu s tmeṭṭut d amdan mačči d tafekka, d ul mačči d tafekka i dderya d lecɣal, limer yal wa ad ixemmem ɣef wayeḍ, ad iẓer belli ayen txeḍmeḍ deg yiwen n wayen n diri ula d netta ad as-d-yeḍru asmi kifkif akk allaɣ, limer ad ketren wigad yekkaten ɣer lxir, yali d tidet ad ttili talsa, ad tseggem tmetti, ad ttseggem tudert-nneɣ.